### Beslutning

Godkendt.

### Sagsfremstilling

## Resume og sagens baggrund

Bestyrelsen for den selvejende institution Formidlingscenter Fugledegård og [adresse] og administrationen har hen over den seneste tid holdt en række møder, hvor institutionens udfordringer har været drøftet. Bestyrelsen har i brev henvendt sig til Kalundborg Kommune, hvor de gør opmærksom på, at de ikke ser en fremtid som selvejende institution i den nuværende form og med den nuværende økonomi. Bestyrelsen begrunder det med sårbarhed i forhold til bemandingsstørrelse, administrative funktioner og digital infrastruktur.

Bestyrelsen har dermed overdraget beslutning om fremtiden for [adresse] til Kalundborg Kommune.

## Indstillinger

Direktøren indstiller, at

1. Formidlingscenter Fugledegård overgår til Kalundborg Kommune pr. 30. november 2023
2. Underskuddet på 413.414 kr. som er oparbejdet indgår i overførelsessagen
3. De bygningsmæssig driftsrammer som indgår i den nuværende bevilling tilgår ejendomsområdet

## Behandling

Økonomiudvalget, Kommunalbestyrelsen.

## Sagsfremstilling

Bestyrelsen for [adresse] har bedt Kalundborg Kommune om at overtage driften af institutionen, idet at de ikke ser en fremtid som selvejende institution med den nuværende form og økonomi. Formålet med den ønskede ændring i drift- og ejerstrukturen er endvidere, at [adresse] også i fremtiden skal sikres som et stærkt og levende kultur- og fritidstilbud, der bidrager til et mangfoldigt og relevant kulturliv i Kalundborg Kommune.

Hvis Kalundborg Kommune skal overtage drift af [adresse] vil fokus vil være på, at [adresse] både skal være et naturformidlingssted og et kulturhistorisk formilingssted jf. den nuværende formålsparagraf og der kan indgås samarbejde med relevante aktører, der har de kompetencer som kommunen/administrationen ikke selv besidder: Nationalmuseet, [adresse], Naturstyrelsen, [adresse], Destinations [adresse], [adresse], private aktører med store faglige kompetencer indenfor arkæologi, natur- og kulturhistorie.

Ligeledes vil der være behov for at forankre de eksisterende frivillige, så de oplever et fortsat ejerskab og tilknytning til [adresse]. Mange af de nuværende aktører har et årelangt engagement i og omkring huset, hvorfor der særligt skal arbejdes med at fastholde det lokale ejerskab. Kalundborg Kommune vil få et stort arbejde med at fastholde de frivillige og evt. rekruttere flere, og særligt weekendernes aktiviteter er afhængige af husets frivillighedsstab.

Det er væsentligt at fokus er på at understøtte frivillige og koordinere samarbejder om formidling og aktiviteter med relevante aktører og der vil skulle ansættes en koordinator til at forestå denne opgave, som gerne må have faglige formidlingskompetencer indenfor et eller flere af Elsebeth Nilsson fokusområder.

Potentialer for udvikling af [adresse] skal i den kommende tid afdækkes – herunder hvilke samarbejdspartnere der er relevante og kan understøtte en kommende vision for stedet, herunder fx hvad det giver af muligheder for [adresse], at det nærliggende [adresse] sammen med 4 andre borgkomplekser fra vikingetiden er kommet på [adresse] verdensarvsliste.

For at sikre at den nødvendige viden og udvikling er til stede på [adresse] kan der nedsættes et brugerråd, der kan være rådgivende i forhold til de mange forskelligartede aktiviteter, der skal fastholdes og udvikles på [adresse]. Brugerrådet referer til den daglige ledelse.

Bygningsmassen og vedligeholdelse heraf overdrages til kommunen og driften integreres i den kommunale organisation. [adresse] vil kunne blive en del af det organisatoriske setup i Kultur og Fritid, som har lignende driftsopgaver. I forhold til det nuværende fastansatte personale på [adresse] vil der ske en virksomhedsoverdragelse.

Den kommende proces for overdragelse af [adresse] til Kalundborg Kommune vil ske i faser:

**Fase 1:** Formel nedlæggelses af bestyrelsen for [adresse] og overdragelse af [adresse] til Kalundborg Kommune – herunder det ledelsesmæssige- og administrative ansvar – november 2023

**Fase 2**: Sikre den daglige drift og videreførelses af eksisterende aktiviteter – efter en turbulent tid for [adresse] er det væsentligt, at der sikres en daglig drift, der gør at eksisterende aktiviteter kan videreføres – herunder at personale og frivillige fortsat er en del af driften og den kommende udvikling - fra november 2023

**Fase 3:** Fra formidlingscenter til oplevelsescenter – afdækning af potentialer, udarbejdelse af vision, afdække koblinger til andre aktører og samarbejdspartnere etc. – fra januar 2024

Overdragelse af en selvejende institution til en anden drifts- og ejerform indebærer en række formelle forhold der skal på plads:

* Nedlæggelse af den selvejende institution
* Overdragelsesforretning; bygninger, andre aktiver og personale mv.
* Stillingtagen til det oparbejdet underskud på 413.414 kr.
* Udarbejdelse af endeligt budget for [adresse] for 2024
* Ændring i kommunens styrelsesvedtægt og kompetenceplan.

Nærmere afklaring af indholdsmæssige, juridiske og økonomiske forhold vil derfor igangsættes når Kommunalbestyrelsen har taget beslutning om en overdragelse til Kalundborg Kommune.

## Økonomiske konsekvenser

Den selvejende institution modtager årligt et driftstilskud fra Kalundborg Kommune på ca. 1. mio. Afhæng af Kommunalbestyrelsens beslutning vil der blive fremlagt en sag om stillingtagen til det oparbejdede underskud m.v.

### Sagens forløb

22-11-2023 Økonomiudvalget
Anbefales.